
80                                                                  DR 30.7.2018                                                       

 
Ambillah pengajaran-pengajaran yang banyak daripada kesalahan-kesalahan yang 

dilakukan sepanjang begitu lama di anjung kuasa. Sehingga memaksa rakyat untuk 
mengundi menolak kerajaan Barisan Nasional, yang tidak dinafikan jua jasanya yang banyak 
kepada negara.  

Nasihat saya jika ingin bangkit semula. Tinggalkan satu perkara dan berpeganglah 
pada satu perkara. Pertama, tinggalkanlah asyik menyalahkan orang lain dengan berkata, 
BN kalah adalah kerana fitnah pembangkang. Kedua, kembalilah dan berpeganglah pada 
agama Islam. Itulah kekuatan sebenar umat Islam dan  rakyat Malaysia tercinta.  

Tuan Yang di-Pertua, saya juga di Dewan  yang mulia ini ingin merakamkan ucapkan 
terima kasih yang tertinggi kepada rakyat Malaysia  yang telah turut mengundi parti PAS dan 
Gagasan Sejahtera, sehingga turut melonjakkan PAS sebagai parti yang lebih kuat 
berbanding sebelumnya dengan menguasai dua buah negeri iaitu Kelantan dan Terengganu 
selain pencapaian yang amat memberangsangkan di negeri Kedah dan Pahang. Ia adalah 
menjadi petanda yang amat jelas bahawa seruan dan ajakan agar negara kita kembali 
kepada kehidupan beragama Islam yang benar dan syumul, semakin mendapat dukungan 
dan sokongan daripada rakyat dan amatlah wajar sekali diambil perhatian oleh pihak kerajaan 
yang memerintah.  

Tuan Yang di-Pertua saya ingin menyentuh mengenai penambahbaikan SPR. Saya 
menyambut baik hasrat kerajaan untuk meletakkan SPR di bawah Parlimen sebagai satu 
tindakan ke arah memastikan SPR menjadi sebuah badan yang bebas dan adil dalam 
menjalankan tugasnya.  

Jawatankuasa Pilihan Khas berhubung penambahbaikan proses pilihan raya telah 
mengeluarkan beberapa syor untuk penambahbaikan sistem pilihan raya di negara ini. 
Antaranya berkait dengan pendaftaran automatik 21 tahun kepada warganegara. Cadangan 
ini telah lama disuarakan oleh pelbagai pihak. Kita merasa bimbang dengan jumlah yang 
masih gagal mendaftarkan diri sebagai pengundi. Hampir 3.6 juta di kalangan mereka yang 
berusia 21 tahun ke atas, termasuk mahasiswa masih tidak mendaftar dalam PRU yang lalu.  

Saya juga ingin menyentuh mengenai kerajaan sementara yang dibentuk setelah 
pembubaran Parlimen. Sesuatu yang amat dikesalkan adalah kegagalan pihak 
bertanggungjawab menyediakan padang yang sama rata  dalam sistem pilihan raya di negara 
kita.  

Akan tetapi kita melihat bagaimana kempen penerangan kerajaan digunakan 
seluasnya bagi mempromosi parti bukan aktiviti kerajaan. Media komunikasi termasuklah 
media elektronik, premis kerajaan dan sebagainya di manipulasi sepenuhnya untuk 
keperluan parti dalam tempoh pilihan raya. Malah ada sidang media khas dalam tempoh 
pilihan raya. Ini sesuatu yang tentunya tidak sihat dalam sistem pilihan raya hari ini. Saya 
mengesyorkan supaya panduan terhadap caretaker government ini diperhalusi dengan 
sebaiknya.  

Tuan Yang di-Pertua saya juga ingin menyentuh beberapa isu penambahbaikan 
demokrasi di Malaysia. Pertama soal penubuhan Jawatankuasa Ombudsman di Malaysia. 
Perkara ini termasuk dalam misi PAS dan Gagasan Sejahtera dalam pilihan raya yang lalu 
iaitu menubuhkan Jawatankuasa Hisbah Rakyat atau People Ombudsman sebagai satu 
langkah memastikan transparency dan accountability kepada pihak kerajaan secara lebih 
dekat. Jawatankuasa Ombudsman ini mestilah bebas daripada kongkongan pihak eksekutif 
dan transparent dalam menjalankan tugas serta mempunyai kuasa yang lebih mendalam 
menyiasat salah laku, termasuk pejabat Perdana Menteri sendiri walhal- saya ringkaskan. 

■1740 

Kedua, berkaitan dengan isu opposition day atau hari pembangkang. Perkara ini 
dibangkitkan oleh sebahagian ahli pembangkang sebelum ini ketika membahaskan pindaan 
Peraturan-peraturan Majlis Mesyuarat berkenaan dengan Parliamentary reform di Dewan 
yang mulia ini.  

 

 

 



Ambillah pengajaran-pengajaran yang banyak daripada kesalahan-kesalahan yang. dilakukan sepanjang begitu lama di anjung kuasa. Sehingga memaksa rakyat untuk mengundi menolak kerajaan Barisan Nasional, yang tidak dinafikan jua jasanya yang banyak kepada negara. Nasihat saya jika ingin bangkit semula. Tinggalkan satu perkara dan berpeganglah pada satu perkara. Pertama, tinggalkanlah asyik menyalahkan orang lain dengan berkata, BN kalah adalah kerana fitnah pembangkang. Kedua, kembalilah dan berpeganglah pada agama Islam. Itulah kekuatan sebenar umat Islam dan rakyat Malaysia tercinta. Tuan Yang di-Pertua, saya juga di Dewan yang mulia ini ingin merakamkan ucapkan terima kasih yang tertinggi kepada rakyat Malaysia yang telah turut mengundi parti PAS dan Gagasan Sejahtera, sehingga turut melonjakkan PAS sebagai parti yang lebih kuat berbanding sebelumnya dengan menguasai dua buah negeri iaitu Kelantan dan Terengganu selain pencapaian yang amat memberangsangkan di negeri Kedah dan Pahang. Ia adalah menjadi petanda yang amat jelas bahawa seruan dan ajakan agar negara kita kembali kepada kehidupan beragama Islam yang benar dan syumul, semakin mendapat dukungan dan sokongan daripada rakyat dan amatlah wajar sekali diambil perhatian oleh pihak kerajaan yang memerintah. Tuan Yang di-Pertua saya ingin menyentuh mengenai penambahbaikan SPR. Saya menyambut baik hasrat kerajaan untuk meletakkan SPR di bawah Parlimen sebagai satu tindakan ke arah memastikan SPR menjadi sebuah badan yang bebas dan adil dalam menjalankan tugasnya. Jawatankuasa Pilihan Khas berhubung penambahbaikan proses pilihan raya telah mengeluarkan beberapa syor untuk penambahbaikan sistem pilihan raya di negara ini. Antaranya berkait dengan pendaftaran automatik 21 tahun kepada warganegara. Cadangan ini telah lama disuarakan oleh pelbagai pihak. Kita merasa bimbang dengan jumlah yang masih gagal mendaftarkan diri sebagai pengundi. Hampir 3.6 juta di kalangan mereka yang berusia 21 tahun ke atas, termasuk mahasiswa masih tidak mendaftar dalam PRU yang lalu. Saya juga ingin menyentuh mengenai kerajaan sementara yang dibentuk setelah pembubaran Parlimen. Sesuatu yang amat dikesalkan adalah kegagalan pihak bertanggungjawab menyediakan padang yang sama rata dalam sistem pilihan raya di negara kita. Akan tetapi kita melihat bagaimana kempen penerangan kerajaan digunakan seluasnya bagi mempromosi parti bukan aktiviti kerajaan. Media komunikasi termasuklah media elektronik, premis kerajaan dan sebagainya di manipulasi sepenuhnya untuk keperluan parti dalam tempoh pilihan raya. Malah ada sidang media khas dalam tempoh pilihan raya. Ini sesuatu yang tentunya tidak sihat dalam sistem pilihan raya hari ini. Saya mengesyorkan supaya panduan terhadap caretaker government ini diperhalusi dengan sebaiknya. Tuan Yang di-Pertua saya juga ingin menyentuh beberapa isu penambahbaikan demokrasi di Malaysia. Pertama soal penubuhan Jawatankuasa Ombudsman di Malaysia. Perkara ini termasuk dalam misi PAS dan Gagasan Sejahtera dalam pilihan raya yang lalu iaitu menubuhkan Jawatankuasa Hisbah Rakyat atau People Ombudsman sebagai satu langkah memastikan transparency dan accountability kepada pihak kerajaan secara lebih dekat. Jawatankuasa Ombudsman ini mestilah bebas daripada kongkongan pihak eksekutif dan transparent dalam menjalankan tugas serta mempunyai kuasa yang lebih mendalam menyiasat salah laku, termasuk pejabat Perdana Menteri sendiri walhal- saya ringkaskan. #1740. Kedua, berkaitan dengan isu opposition day atau hari pembangkang. Perkara ini dibangkitkan oleh sebahagian ahli pembangkang sebelum ini ketika membahaskan pindaan Peraturan-peraturan Majlis Mesyuarat berkenaan dengan Parliamentary reform di Dewan yang mulia ini.